Դեմոկրատական կուսակցութենէն Ամերիկայի Միացեալ Նահանգներու նախագահի թեկնածու Հիլըրի Քլինթըն Սեպտեմբեր 13ին պէտք է այցելէր Պեւըրլի Հիլզ, Քալիֆորնիա, մասնակցելու երկու բացառիկ միջոցառումներու, որոնց ընթացքին կը նախատեսուէր հաւաքել միլիոնաւոր տոլարներ՝ անոր նախընտրական քարոզարշաւին համար: Ցաւօք, անոր անսպասելի հիւանդութեան պատճառով, այցելութիւնը յետաձգուեցաւ: